CELEX: 62020TN0008
Language: da
Date: 2020-01-08 00:00:00
Title: Sag T-8/20: Sag anlagt den 8. januar 2020 – Den Tjekkiske Republik mod Kommissionen

9.3.2020   
            
            
               DA
            
            
               Den Europæiske Unions Tidende
            
            
               C 77/56
            
         
      Sag anlagt den 8. januar 2020 – Den Tjekkiske Republik mod Kommissionen
      (Sag T-8/20)
      (2020/C 77/77)
      Processprog: tjekkisk
      
         Parter
      
      
         Sagsøger: Den Tjekkiske Republik (ved M. Smolek, J. Pavliš, J. Očková og J. Vláčil, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som Den Tjekkiske Republik har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) i forbindelse med foranstaltning M14 for regnskabsårene 2017, 2018 og 2019 vedrørende et samlet beløb på 35 109,02 EUR annulleres, og Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringende.
      
                  —
               
               
                  Anbringendet vedrører en tilsidesættelse af artikel 52, stk. 1, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik. Kommissionen støttede den finansielle korrektion på en hævdet overtrædelse af en EU-retlig bestemmelse, nemlig artikel 25 i Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (herefter »forordning nr. 809/2014«). Der var imidlertid ikke sket en overtrædelse af denne bestemmelse. Kommissionen fandt nemlig fejlagtigt, at indledningen af en kontrol på stedet på den første støttemodtagende bedrift udgjorde en stiltiende varsling af yderligere kontroller, og at den stiltiende varsling har samme virkning, som hvis der var sket en faktisk varsling om kontrol i den forstand, hvori dette udtryk er anvendt i artikel 25 i forordning nr. 809/2014.